OpenLLM-France/wikimedia huggingface dataset:
# Resolució 1868 del Consell de Seguretat de les Nacions Unides

La Resolució 1868 del Consell de Seguretat de les Nacions Unides fou adoptada per unanimitat el 23 de març de 2009. Després de recordar les resolucions anteriors sobre la situació a l'Afganistan, especialment la Resolució 1806, el Consell va decidir ampliar el mandat de la Missió d'Assistència de les Nacions Unides a l'Afganistan (UNAMA) per un any.
El Consell va condemnar enèrgicament tots els atacs contra civils i forces afganeses i internacionals, així com l'ús de civils com a escuts humans i de nens soldat per part dels talibans i altres grups extremistes. la resolució instava la UNAMA i el Representant Especial a l'Afganistan a liderar els esforços per promoure el suport internacional i l'eficàcia de l'ajuda a l'Afganistan, així com suport polític per promoure el desenvolupament i la lluita contra el narcotràfic i la corrupció, treballant per millorar l'estat de dret i ajudar els refugiats i desplaçats interns, facilitant-ne el retorn voluntari. També hauria de donar suport als preparatius per a les properes eleccions presidencials i provincials a través de la Comissió Electoral Independent.

## Referències

* ↑ «extending mandate of UN assistance Mission in Afghanistan, Security Council condemns all attacks on civilians, recruitment of child soldiers». United Nations, 23-03-2009.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)
* Guerra de l'Afganistan

## Enllaços externs

* PDF Text de la Resolució a UN.org
# Resolució 1866 del Consell de Seguretat de les Nacions Unides

La Resolució 1866 del Consell de Seguretat de les Nacions Unides fou adoptada per unanimitat el 13 de febrer de 2009. Després de recordar les resolucions anteriors sobre Geòrgia i Abkhàzia, i prenent nota de l'últim informe del Secretari General, el Consell va decidir ampliar el mandat de la Missió d'Observació de les Nacions Unides a Geòrgia (UNOMIG) fins al 15 de juny de 2009, alhora que esbossava els elements d'una futura presència de les Nacions Unides a la zona.
El Consell demana el compliment de les disposicions establertes a l'Acord d'Alto el Foc i Separació de Forces signat a Moscou en 1994 i dels acords sobre un règim de seguretat revisat que hauria d'incloure l'observació estricta de l'alto el foc; una "zona de seguretat" a banda i banda de la línia d'alto el foc on no es permetria la presència de forces armades; la prohibició als avions militars i vehicles aèries no tripulats de sobrevolar en aquestes zones i les addicionals; i la designació per cadascuna de les parts de representants autoritzats que es mantinguessin en contacte amb l'objectiu d'intercanviar informació, prevenir tensions i resoldre incidències.
El Consell subratlla la necessitat d'abstenir-se de l'ús de la força o de qualsevol acte de discriminació ètnica contra persones, grups o institucions, i garantir sense distinció la seguretat de les persones, el seu dret a la lliure circulació i la protecció de la propietat de refugiats i persones desplaçades, així com facilitar l'accés a l'ajuda humanitària dels afectats pel conflicte. També demana un informe al Secretari General abans del 15 de maig sobre l'aplicació de la resolució

## Referències

* ↑ «SECURITY COUNCIL EXTENDS MANDATE OF CURRENT United Nations OBSERVER MISSION IN GEORGIA FOR FOUR MONTHS, UNANIMOUSLY ADOPTING RESOLUTION 1866 (2009)». United Nations, 13-02-2009.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)
* Guerra d'Abkhàzia

## Enllaços externs

* PDF Text de la Resolució a UN.org
# Resolució 1880 del Consell de Seguretat de les Nacions Unides

La Resolució 1880 del Consell de Seguretat de les Nacions Unides fou adoptada per unanimitat el 30 de juliol de 2009. Després d'observar les resolucions anteriors sobre Costa d'Ivori, i en virtut del Capítol VII de la Carta de les Nacions Unides, el Consell va decidir ampliar el mandat de l'Operació de les Nacions Unides a Costa d'Ivori (UNOCI), i l'autorització a les forces franceses que donen suport a l'Operació, fins al 31 de gener de 2010, per tal de donar suport a les futures les eleccions presidencials d'aquest país.
El Consell també encoratja la UNOCI a donar suport a les parts en conflicte (el president Laurent Gbagbo i el líder rebel Guillaume Soro) en l'aplicació de les tasques pendents de l'acord de Ouagadougou i els seus acords complementaris "essencials per a la celebració d'unes eleccions presidencials lliures, justes, obertes i transparents", així com la continuació del suport al desarmament, desmobilització, reintegració i desmantellament de les milícies, i contribuir a la promoció dels drets humans a Costa d'Ivori, posant fi a la impunitat en les violacions dels drets humans.

## Referències

* ↑ «SECURITY COUNCIL ADOPTS RESOLUTION 1880, EXTENDING MANDATES OF CÔTE D'IVOIRE OPERATION, SUPPORTING FRENCH FORCES UNTIL JANUARY 2010». United Nations, 30-07-2009.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Resolució 1882 del Consell de Seguretat de les Nacions Unides

La Resolució 1882 del Consell de Seguretat de les Nacions Unides fou adoptada per unanimitat el 4 d'agost de 2009. Després d'un llarg debat en la que el Secretari General Ban Ki-moon va fer una crida a "acabar amb la impunitat" a les parts en conflictes armats que cometen violacions i actes de violència contra infants, el Consell va decidir ampliar els criteris per incloure en l'anomenada llista de la vergonya publicada en virtut de la Resolució 1612 (2005) no sols aquells grups que usaven nens soldat, sinó també aquelles parts que cometin sis violacions greus contra els infants:
* Reclutament i l'ús de nens soldat
* Matança i mutilació de nens
* Violació i altra violència sexual greu
* Segrestos de nens;
* Atacs a escoles i hospitals;
* Negació de l'accés humanitari als nens.
El document S/2009/158 enumera fins a 56 parts, inclosos 19 violadors persistents inclosos en els darrers quatre anys.

## Referències

* ↑ «parties killing, maiming or raping children will be named in Secretary-General's 'list of shame' annex to report on children in armed conflict». United Nations, 04-08-2009.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Riu Arna

El riu Arna és un curs fluvial de l'Índia, afluent del riu Aran, a l'estat de Maharashtra. La seva longitud entre el naixement i quan desaigua al riu Aran és de 103 kilòmetres.
El riu forma una vall l'amplada de la qual varia entre 13 i 16 kilòmetres.

## Referències

* ↑ Hunter, William Wilson. Imperial gazetteer of India.. London : Trübner & co., 1885.
# Riu Arròs

El riu Arrós és un dels principals afluents de l'Ador. Travessa dos departaments francesos: els Alts Pirineus i el Gers. Té les seves fonts al Bosc de Baronies, al nord del Coll d'Aspin. Travessa el departament dels Alts Pirineus de sud a nord, entra al departament de Gers i aflueix a l'Ador un poc després de Plasença.
# Resolució 2403 del Consell de Seguretat de les Nacions Unides

La Resolució 2403 del Consell de Seguretat de les Nacions Unides fou adoptada per unanimitat el 28 de febrer de 2018. El Consell va prendre nota amb pesar de la renúncia del jutge del Tribunal Internacional de Justícia Hisashi Owada pel 7 de juny de 2018.
En virtut de l'article 14 de l'Estatut del Tribunal Internacional de Justícia, el Consell estableix que la data de renúncia del jutge entri en vigor el 22 de juny de 2018, coincident amb la reunió del Consell de Seguretat i amb la 72a trobada de l'Assemblea General de les Nacions Unides.

## Referències

* ↑ Security Council Sets 22 June as Election Date to Fill International Court of Justice Vacancy, Adopting Resolution 2403 (2018)

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Resolució 2405 del Consell de Seguretat de les Nacions Unides

La Resolució 2405 del Consell de Seguretat de les Nacions Unides fou adoptada per unanimitat el 8 de març de 2018. El Consell va ampliar el mandat de la Missió d'Assistència de les Nacions Unides a l'Afganistan (UNAMA) per un any més fins al 17 de març de 2019. Alhora que, coincidint amb el Dia Internacional de la Dona, va posar èmfasi en el paper de les dones en les missions de pau.
El Consell va decidir que la UNAMA i el Representant Especial del Secretari General coordinessin els esforços civils internacionals, en plena cooperació amb el govern de l'Afganistan, particularment en el suport al procés de pau de l'Afganistan, liderat pels afganesos, i els preparatius per a les eleccions parlamentàries i municipals del 2018 i les eleccions presidencials el 2019. També va reiterar la seva preocupació pels atacs dels talibans, la xarxa Haqqani, Al Qaeda i afiliats d'Estat Islàmic (ISIL/Da'esh) i va demanar a tots els Estats que reforcessin la seva cooperació en matèria de seguretat.

## Referències

* ↑ Security Council Adopts Resolution 2405 (2018), Extends Mandate of United Nations Assistance Mission in Afghanistan amid Calls for Women's Empowerment, un.org, 8 de març de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Resolució 2407 del Consell de Seguretat de les Nacions Unides

La Resolució 2407 del Consell de Seguretat de les Nacions Unides fou adoptada per unanimitat el 21 de març de 2018. En aplicació de l'article 41 del Capítol VII de la Carta de les Nacions Unides, el Consell va ampliar el mandat del Panell d'Experts de 8 membres que controlava les sancions imposades a Corea del Nord fins al 24 d'abril de 2019. També es va demanar al Panell que presentés el seu informe abans del 7 de setembre de 2018 i el seu informe final abans del 14 de març de 2019.
El Panell fou creat per la resolució 1874 (2009) per tal de supervisar les sancions contra Corea del Nord, ampliades per les resolucions 2270 (2016), 2321 (2016), 2356 (2017), 2371 (2017), 2375 (2017) i 2397 (2017).

## Referències

* ↑ Security Council Extends Mandate for Expert Panel Assisting Sanctions Committee on Democratic People’s Republic of Korea, un.org, 21 de març de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Resolució 2409 del Consell de Seguretat de les Nacions Unides

La Resolució 2409 del Consell de Seguretat de les Nacions Unides fou adoptada per unanimitat el 27 de març de 2018. El Consell va ampliar el mandat de la Missió de les Nacions Unides a la República Democràtica del Congo (MONUSCO) fins al 31 de març de 2019, més centrat en la protecció de civils i donar suport a un acord polític integral i a la preparació de les eleccions de 2018.
El Consell va mantenir la força de la MONUSCO en 16.215 efectius, 391 efectius policials i 1.050 efectius d'unitats policials formats. També demana als grups d'interès del país, inclòs el president Joseph Kabila i l'oposició, que implementin l'Acord de Kinshasa de 31 de desembre de 2016. També demana a MONUSCO que ajudi el govern a realitzar els preparatius per a les eleccions de 23 de desembre de 2018.

## Referències

* ↑ Unanimously Adopting Resolution 2409 (2018), Security Council Extends Mission in Democratic Republic of Congo until 31 March 2019 un.org, 27 de març de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Rhinoptera marginata

Rhinoptera marginata és una espècie de peix cartilaginós raïforme de la família de les Rhinopteridae de dimensions notables, fins a 2 m d'amplada del disc.
En tota la Mediterrània se n'han fet molt rares observacions, que es limiten a pocs exemplars (potser sols un) observats a les costes d'Alger, a València i un altre vist a Mallorca.
D'un animal tan rar de veure és molt poc probable que hi hagi noms catalans autèntics. Tanmateix, se n'han citat repetidament alguns, a diverses publicacions ictiològiques i en el DCVB. Totes aquestes mencions depenen, per una part, del castellanisme arçobispo recollit per Cisternas com a nom valencià d'aquesta espècie (ingènuament traduït com *arquebisbe per Lloris et al., i potser també el nom bisbe), i per altra part, dels noms de mantellina i vela llatina que li foren atribuïts per Barceló en el seu catàleg dels peixos de les illes Balears del 1868. En una nota publicada posteriorment, el mateix autor rectificava aquesta atribució, que havia feta seguint reports erronis que li havien donat uns pescadors mallorquins, i assegurant que després havia pogut comprovar que mantellina i vela llatina són noms que en realitat corresponen a un altre rajiforme força diferent, la Gymura altavela. Aquesta rectificació ha estat passada pe alt per alguns autors posteriors: el nom de vela llatina roman atribuït erròniament a Rhinoptera marginata en els catàlegs de F. De Buen i de Lloris et al.

## Referències

* ↑ «Rhinoptera marginata, Lusitanian cownose ray : fisheries». [Consulta: 8 juliol 2024].
* ↑ «Rhinoptera marginata».
* ↑ Miquel Duran I Ordinyana. «Comentaris sobre algunes causes d'errors o d'inexactituds en la nomenclatura catalana dels peixos marins».

## Enllaços externs

* Geoffroy Saint-Hilaire (1817). "Rhinoptera marginata." 1817 Llista Vermella de la UICN. Unió Internacional per a la Conservació de la Natura, edició 1817. [Consulta: 31 d'agost del 2015]
# Rene Rinnekangas

Rene Rinnekangas (25 de setembre de 1999) és un surfista de neu finlandès. Practica les disciplines de migtub, slopestyle i big air. Va participar en els Jocs olímpics d'hivern de 2018 a Pyeongchang i als Winter X Games de 2019 a Aspen, on va guanyar la medalla d'argent en slopestyle. També va quedar en cinquè lloc al big air en els següents Campionats del Món a Park City.

## Referències

* ↑ «Rene Rinnekangas—The International Am of Mystery» (en anglès), 11-06-2018. [Consulta: 4 abril 2020].
* ↑ «Snowboard - Athlete Profile: Rene RINNEKANGAS - Pyeongchang 2018 Olympic Winter Games». www.pyeongchang2018.com. Arxivat de l'original el 2018-02-10. [Consulta: 4 abril 2020].
* ↑ «RINNEKANGAS Rene - Athlete Information». [Consulta: 4 abril 2020].
# Rhizobium

Rhizobium és un gènere de bacteris gramnegatius del sòl que fixen nitrogen atmosfèric. Pertany a un grup de bacteris fixadors de nitrogen que es denominen col·lectivament rizobi. Viuen en simbiosi amb determinades plantes (com per exemple les lleguminoses) en la seua arrel, després d'un procés d'infecció induït per la mateixa planta mitjançant la secreció de lectina, a les quals aporten el nitrogen necessari perquè la planta visca i aquesta a canvi li dona recer. Més específicament, la condició de simbiosi ve donada per la formació d'una molècula de transport d'oxigen, equivalent a la hemoglobina, anomenada leghemoglobina. Només es pot sintetitzar quan els dos organismes es troben en simbiosi, per part del bacteri se sintetitza el grup hemo d'aquesta molècula, i per part de la planta se sintetitza l'apoproteïna. Així, mitjançant la nova molècula formada, es pot dur a terme el transport d'oxigen necessari per al metabolisme del bacteri (i així poder fixar el nitrogen requerit per la planta).

## Referències

* ↑ Sawada H, Kuykendall LD, Young JM «Changing concepts in the systematics of bacterial nitrogen-fixing legume symbionts». J. Gen. Appl. Microbiol., 49, 3, 2003, pàg. 155-79. 12949698.
# Rhiwabon

Rhiwabon (anglès: Ruabon) és una comunitat d'uns 3.300 habitants del Gal·les nord-oriental que forma part del districte unitari de Wrexham (comtat preservat: Clwyd).

## Etimologia

El topònim gal·lès Rhiwabon (d'on ve Ruabon) és format del terme rhiw, o "turó", i del terme abon, potser una corrupció del nom d'un sant, Mabon, i així doncs significaria literalment "turó de Mabon".

## Geografia física
### Situació

Rhiwabon es troba entre Wrexham i Llangollen, respectivament al sud de la primera i a l'est de la segona.

## Societat
### Evolució demogràfica

Al cens del 2011, Rhiwabon comptava amb una població de 3.357 habitants. En el del 2001 en tenia 3.057, i en el del 1991 en tingué 2.828

## Història

A principis del segle xix florí a Rhiwabon la indústria de la terracota, gràcies a la gran quantitat d'argila d'òptima qualitat extreta dels voltants.

## Notes

* ↑ «Ruabon». Arxivat de l'original el 2014-11-10. [Consulta: 5 febrer 2018].
* ↑ Ruabon
* ↑ Mapa de Rhiwabon

## Enllaços externs

* Welcome to Ruabon
# Revolució dels Cedres

La Revolució dels Cedres o Revolució del Cedre és el nom pel que coneix el moviment popular desencadena en el Líban, especialment en Beirut, després de l'assassinat de l'exprimer ministre Rafik Hariri, el 14 de febrer de 2005. És una de les anomenades Revolucions de colors.
Les manifestacions van tenir una orientació contrària a la influència de Síria al país, reclamant la immediata retirada dels seus 14000 efectius militars, la qual cosa van acabar aconseguint. Altres objectius de la protesta van ser la designació d'un tribunal internacional que investigués l'assassinat de Hariri, la dimissió dels responsables de seguretat i la convocatòria d'eleccions lliures al parlament. Aquests objectius van ser assolits, tot i l'oposició de certs sectors de la societat libanesa, com el moviment xiïta Hezbollah, d'orientació pro-siriana.
El moviment també va comptar amb el suport moral dels països occidentals i de l'administració Bush, que el va vincular a una suposada "onada democràtica" que s'estava produint tant en els països exsoviètics, com en el Gran Orient Mitjà, fet que seria un factor legitimador de la seva intervenció en la regió.
Arran d'aquest moviment va sorgir la coalició política anomenada Aliança del 14 de març, organitzada entorn del fill de l'assassinat Rafiq Hariri, Saad Hariri, i que va ser vencedora tant a les eleccions de 2005 com en les de de 2009.

## Vegeu també

* An Nahar

## Enllaços externs

* Web sobre la Revolució del Cedre Arxivat 2019-04-02 a Wayback Machine. (en anglès)
# Roberto Torres

Roberto Torres és el nom dels següents personatges:
* Roberto Torres Toledano, ciclista espanyol;
* Roberto Torres, cantant cubà;
* Roberto Torres Gonzales, economista i polític peruà;
* Roberto Torres Morales, futbolista navarrès.
* Roberto Ismael Torres Baez, futbolista paraguaià.
# Riu Amaravati

El riu Amaravati és un riu de l'Índia tributari del riu Kaveri, al districte de Coimbatore, estat de Tamil Nadu. És continuació dels rius Pambar i Chinnar de Kerala. Comença a la frontera entre Kerala i Tamil Nadu al peu del vall de Manjampatti entre els Annamalai Hills i els Palni Hills a la Indira Gandhi Wildlife Sanctuary and National Park. Corre cap al nord per la Amaravati Reservoir i Amaravathi Dam al Amaravathinagar. Rep el Kallapuram a Udumalaipettai. Desaigua al Kaveri a Karur (Thirumukkudal). Té 196 km.
# Roca del Gènesi

La roca del Gènesi (Genesis Rock en anglès) és una roca lunar de 269,4 grams que van recollir els astronautes de l'Apollo 15 James Irwin i David Scott el 1971 durant la segona activitat lunar extravehicular que van realitzar. Actualment es conserva al fons del Laboratori de Mostres Lunars de Houston, Texas, referenciada amb el número 15415.
L'anàlisi química de la roca del Gènesi indica que és una anortosita, composta principalment d'un tipus de feldespat plagiòclasi conegut amb el nom d'anortita (98 %). També conté una mínima quantitat de piroxè i traces d'ilmenita i silici. La roca es va formar durant les primeres etapes del Sistema Solar, fa pel cap baix quatre mil milions d'anys.
La van recollir al cràter Spur de la Lluna, a prop d'altres roques del mateix tipus. En un principi es va pensar que s'havia trobat un tros de l'escorça primordial de la Lluna, però la seva posterior anàlisi va mostrar que la roca només té 4.1 ± 0.1 milions d'anys, és a dir és més jove que la pròpia Lluna i va ser formada després que l'escorça de la Lluna se solidifiqués. Tot i així és una mostra extremadament antiga, pertanyent al període prenectarià.
Van ser els mateixos astronautes els que la van batejar amb el nom de "roca del Gèmesi" pensant que seria la mostra geològica més antiga que s'hagués trobat mai. Tanmateix posteriorment s'han trobat mostres encara més antigues; la datació de piroxens d'altres mostres d'anortosita van donar una edat de cristal·lització de samari-neodimi de 4460 milions d'anys.

## Referències

* ↑ Evans, H. T.; Stephen, Huebner J.; Konnert, J.A. «The crystal structure and thermal history of orthopyroxene from lunar anorthosite 15415. In:. Band 37, 1978, S. .» (en anglès). Earth Planetary Science Letters, vol. 37, 1978, pàg. 476–484.
* ↑ «Localització del cràter Spur a la Lluna» (en anglès). Gazetteer of Planetary Nomenclature. [Consulta: 18 gener 2020].
* ↑ «Lunar Sample Overview (Apollo 15)» (en anglès). Lunar Science and Exploration. [Consulta: 18 gener 2020].
* ↑ Albarede, F. «The recovery of spatial isotopic distributions from stepwise degassing data» (en anglès). Earth Planetary Sciences Letters, vol. 39, 1979, pàg. 387–397. Bibcode: 1978E&PSL..39..387A. DOI: 10.1016/0012-821X(78)90027-4.
* ↑ Meyer, C. «15415 - Lunar Sample Compendium »,, vol. lpi.usra.edu, 2004». The Lunar Sample Compendium, 2011.
* ↑ Norman, M. D.; Borg, L. E.; Nyquist, L. E; Bogard, D. D. «Chronology, geochemistry, and petrology of a ferroan noritic anorthosite clast from Descartes breccia 67215: Clues to the age, origin, structure, and impact history of the lunar crust» (en anglès). Meteoritics and Planetary Science, vol. 38, 2003, pàg. 645-661.

## Vegeu també

* Missió de retorn de mostres.

## Enllaços externs

* Imatges de laboratori de la roca del Gènesi. (anglès)
* Diàlegs dels astronautes en el moment del descobriment de la roca Arxivat 2018-08-31 a Wayback Machine.. (anglès)
* Imatge de l'astronauta David Scott observant la roca al laboratori Arxivat 2021-08-01 a Wayback Machine..
# Roma (pel·lícula de 1972)

Roma, també coneguda amb el títol de Fellini Roma, és una pel·lícula semi-autobiogràfica dirigida per Federico Fellini el 1972. La producció franco-italiana compta amb un guió mínim al llarg del qual l'únic vertader protagonista és la ciutat de Roma i està constituïda per una sèrie d'episodis amb escassa connexió entre ells, visualment molt poètics i que mostren les impressions que la capital italiana va deixar sobre el jove Fellini, acabat d'arribar de Rímini, el seu poble natal.
Va ser presentada fóra de competició a la 25a edició del Festival Internacional de Cinema de Canes.
L'actor Peter Gonzales interpreta al jove Fellini i la resta del repartiment està bàsicament format per actors desconeguts, exceptuant la compareixença d'actors com Anna Magnani, Marcello Mastroianni, Feodor Chaliapin, Jr., Alberto Sordi, Gore Vidal, John Francis Lane, Elliott Murphy i el mateix Fellini. Les escenes amb Marcello Mastroianni i Alberto Sordi van ser suprimides en còpies posteriors editades en format VHS i DVD.
Ha estat doblada al català.

## Premis i nominacions
### Nominacions

* 1973. Globus d'Or a la millor pel·lícula estrangera
* 1974. BAFTA a la millor direcció artística per Danilo Donati

## Notes i referències

* ↑ «Roma». The New York Times.
* ↑ «Festival de Cannes: Roma». Festival-cannes.com. [Consulta: 23 juliol 2009]. (anglès)
* ↑ esadir.cat. Roma. esadir.cat.
Viccionari